**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՏԱՐՏՈՒԻ ՓՈՂՈՑԻ ԹԻՎ 1/10/4/1 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ՄԱՆՎԵԼ ԽԱՉԱՏՐՅԱՆԻՆ ԸՆԴԼԱՅՆՄԱՆ ՆՊԱՏԱԿՈՎ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 2-րդ ենթակետի պահանջներին համապատասխան։   
 Մանվել Խաչատրյանին սեփականության իրավունքով պատկանող Աբովյան քաղաքի Տարտուի փողոցի թիվ 1/10/4 հասցեի հարևանությամբ գտնվող Աբովյան համայնքի սեփականություն հանդիսացող Աբովյան քաղաքի Տարտուի փողոցի թիվ 1/10/4/1 հասցեում գտվող 14.9 քառակուսի մետր մակերեսով հողամասը սահմանակից է ընդլայնվող հողամասին և օտարվող հողամասի դիրքից, ռելիեֆից կամ չափերից ելնելով՝ քաղաքաշինական նորմերին համապատասխան, այն կարող է օգտագործվել բացառապես ընդլայնվող հողամասի վրա գտնվող շենքի կամ շինության սպասարկման կամ դրանց վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով:   
 Սահմանված չափորոշիչներից առնվազն մեկի առկայությունը հիմք է, որպեսզի օտարվող հողամասը չդիտվի որպես առանձին գույքային միավոր՝ աճուրդային կարգով օտարման ենթակա հողամաս՝ պայմանով, որ պահպանված են Հայաստանի Հանրապետության հողային օրենսգրքով և այլ օրենքներով սահմանված պահանջները։ Հաշվի առնելով վերը նշված հանգամանքը՝ նպատակահարմար է վերը նշված համայնքային սեփականություն հանդիսացող հողամասը ուղղակի վաճառքով ընդլայնման նպատակով օտարել Էդգար Հայրապետյանին։   
 «Աբովյան համայնքի սեփականություն հանդիսացող Տարտուի փողոցի 1/10/4/1 հասցեում գտնվող հողամասը Մանվել Խաչատրյանին ընդլայնման նպատակով ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին, որոշման ընդունման անհրաժեշտություն։   
 «Աբովյան համայնքի սեփականություն հանդիսացող Տարտուի փողոցի 1/10/4/1 հասցեում գտնվող հողամասը Մանվել Խաչատրյանին ընդլայնման նպատակով ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի բյուջեի եկամուտներում և ծախսերում փոփոխություներ չեն առաջանում:   
  
  
 **ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**